
మహిళల 400 మీ.లో స్వర్ణంకాంస్యంతో నిరాశపర్చిన ఫెలిక్స్400 మీ. హర్డిల్స్ విజేత వార్హోమ్ప్రపంచ అథ్లెటిక్ చాంపియన్షిప్స్లండన్: ప్రపంచ అథ్లెటిక్ చాంపియన్షిప్స్లో సంచలనాల పర్వం కొనసాగుతూనే ఉంది. మహిళల 400 మీటర్ల రేసులో టైటిల్ ఫేవరెట్ అలీసన్ ఫెలిక్స్, ఒలింపిక్ విజేత ముల్లర్లకు షాకిస్తూ.. అమెరికా రన్నర్ ఫిలిస్ ఫ్రాన్సిస్ టైటిల్ సాధించింది. పురుషుల 400 మీటర్ల హర్డిల్స్లోనూ డిఫెండింగ్ చాంప్ క్లెమెంట్కు షాక్ తగిలింది.  మహిళల షాట్పుట్లో చైనా స్టార్ గాంగ్ పసిడి అందుకుంది. కాగా.. పురుషుల 5000 మీటర్ల రేసులో భారత ఏకైక ఆశాకిరణం లక్ష్మణన్ గోవిందన్ 15వ స్థానంలో నిలిచి నిరాశపరిచాడు.మహిళల 400 మీటర్ల రేసులో సంచలనం నమోదైంది. అమెరికాకు చెందిన ఫిలిస్ ఫ్రాన్సిస్ ఈ విభాగంలో సరికొత్త చాంపియన్ గా అవతరించింది. బుధవారం రాత్రి ఇక్కడ జరిగిన ఫైనల్లో ఒలింపిక్ చాంపియన్ షాన్ ముల్లర్, టైటిల్ ఫేవరెట్, డిఫెండింగ్ చాంపియన్ అలీసన్ ఫెలిక్స్లను వెనక్కునెట్టిన 25 ఏళ్ల ఫిలిస్ ఫ్రాన్సిస్ 49.92 సెకన్ల టైమింగ్తో వ్యక్తిగత బెస్ట్ నమోదు చేస్తూ.. స్వర్ణం కొల్లగొట్టింది. హీట్స్లో ఫాస్టెస్ట్ టైమ్ నమోదు చేసిన బహ్రెయిన్ సంచలనం సాల్వా ఇద్ నాసెర్ (50.06) రజతం సాధించింది. అయితే ఈ రేసులో హాట్ ఫేవరెట్గా బరిలోకి దిగిన అలీసన్ ఫెలిక్స్ (అమెరికా) మూడో స్థానంలో నిలిచి నిరాశపరిచింది. కాగా.. గతేడాది రియో ఒలింపిక్స్లో ఫినిషింగ్ లైన్పైకి అమాంతం దూకేసి స్వర్ణం ఎగరేసుకుపోయిన ముల్లర్ (బహామస్) రేస్ ఆసాంతం స్పష్టమైన ఆధిక్యం కనబర్చినప్పటికీ.. చివరి 20 మీట ర్లలో ఎడమకాలి కండరాలు పట్టేయడంతో తడబడింది. ఇదే సమయంలో అసాధార ణంగా పుంజుకున్న ఫ్రాన్సిస్ తొలుత ఫెలిక్స్, ఆపై ముల్లర్ను వెనక్కునెట్టేసి చాంపియన్గా నిలిచింది. ముల్లర్ నాలుగో స్థానంతో సరిపెట్టుకుంది. కాగా.. ఈ రేసులో ముగ్గురు జమైకా అథ్లెట్లు పోటీపడి నప్పటికీ ఒక్కరు కూడా టాప్-4 లో చోటు దక్కించుకోలేకపోయారు.వార్హోమ్ సంచలనంపురుషుల 400 మీటర్ల హర్డిల్స్లో రెండుసార్లు ప్రపంచ చాంపియన్, రియో ఒలింపిక్స్ స్వర్ణ పతక విజేత కెరోన్ క్లెమెంట్కు ఊహించని షాక్ తగిలింది. ప్రపంచ అథ్లెటిక్ చాంపియన్షిప్స్లో మూడోసారి 400 మీటర్ల హర్డిల్స్ స్వర్ణం సాధించాలని చూసిన క్లెమెంట్కు నార్వే సంచలనం కార్స్టెన్ వార్హోమ్ చెక్పెట్టా డు. ఉత్కంఠగా సాగిన ఫైనల్లో వార్హోమ్ 48.35 సెకన్ల టైమింగ్తో రేసును పూర్తి చేసి గోల్డ్ అందుకున్నాడు. టర్కీకి చెందిన యస్మాని కాపెలో (48.49) రజతం సాధించగా.. టైటిల్ ఫేవరెట్ క్లెమెంట్ (48.52) కాంస్యంతో సరిపెట్టుకున్నాడు.షాట్పుట్లో గాంగ్కు స్వర్ణంమహిళల షాట్పుట్లో చైనా అమ్మాయి లిజియావో గాంగ్ స్వర్ణం సాధించింది. ఫైనల్లో గాంగ్ తన ఐదో ప్రయత్నంలో గుండును 19.94 మీ టర్లు విసిరి స్వర్ణం చేజిక్కించుకుంది. హంగేరీకి చెందిన అనిటా మార్టన్ ఆఖరిదైన ఆరో ప్రయత్నంలో 19.49 మీటర్లు విసిరి రజతం అందుకోగా.. మిచెలీ కార్టర్ (అమెరికా) 19.14 మీ.తో కాంస్యం సాధించింది. ఈ పోరులో చైనా అథ్లెట్ గాంగ్కు ఎవరూ పెద్దగా పోటీఇవ్వలేదు.మరో స్వర్ణం వేటలో ఫరాబ్రిటన్ దిగ్గజ అథ్లెట్ మో ఫరా వరల్డ్ చాంపియన్షిప్స్లో 11వ స్వర్ణంపై గురిపెట్టాడు. పోటీల ఆరంభంలో 10 వేల మీటర్ల పరుగులో విజయంతో ఈ మెగా ఈవెంట్లో పదో స్వర్ణం సాధించిన ఫరా.. 5 వేల మీటర్ల పరుగులోనూ ఫైనల్కు దూసుకెళ్లాడు. 5 వేల మీటర్ల తొలి హీట్స్లో ఫరా 13:30.18 టైమింగ్తో రెండో స్థానంలో నిలిచి తుది పరుగుకు అర్హత సాధించాడు. ఇథియోపియా రన్నర్లు యోమిఫ్ కెజెల్కా (13:30.07), ముక్తర్ ఎడ్రిస్ (13:30.22) తొలి, మూడో స్థానం దక్కించుకున్నారు. జస్టిన్ నైట్ (కెనడా), ఆరోన్ కిఫ్లే (ఇరిట్రియా) నాలుగు, ఐదు స్థానాల్లో నిలిచి ఫైనల్కు అర్హత సాధించారు.లక్ష్మణన్కు 15వ స్థానంవరల్డ్ చాంపియన్షిప్స్లో భారత్ పతకం ఆశలు నెరవేరేలా కనిపించడం లేదు. ఐదు వేల మీటర్ల పరుగు తొలి హీట్స్లో భారత్ నుంచి బరిలోకి దిగిన లక్ష్మణన్ గోవిందన్ 15వ స్థానంలో నిలిచాడు. తొలి హీట్స్లో మొత్తం 21 మంది పోటీపడగా.. లక్ష్మణన్ చివరి నుంచి ఏడో స్థానంలో నిలిచి నిరాశపరిచాడు. అయితే ఫైనల్కు అర్హత సాధించలేకపోయినప్పటికీ అతడు 13:35.69 టైమింగ్తో పర్సనల్ బెస్ట్ నమోదు చేశాడు. కాగా.. రెండో హీట్స్లో ఇథియోపియా రన్నర్ సెలెమన్ బరెగా 13:21.50 టైమింగ్తో అగ్రస్థానంలో నిలిచి ఫైనల్లో అడుగుపెట్టాడు. బిర్హాను బాలె (13.21.91), సైరస్ రటో (13:22.45), ప్యాట్రిక్ టియర్నన్ (13:22.52), ర్యాన్ హిల్ (13:22.79) కూడా ఫైనల్కు అర్హత సాధించారు.డబుల్పై నీకెర్క్ గురిపురుషుల 400 మీటర్ల టైటిల్ నెగ్గి జోరుమీదున్న సఫారీ సంచలనం వేడ్ వాన్ నీకెర్క్ 200 మీటర్ల రేసులోనూ స్వర్ణంపై గురిపెట్టాడు. ఉత్కంఠగా సాగిన మూడో సమీస్లో నీకెర్క్ 20.28 సెకన్ల టైమింగ్తో మూడో స్థానంలో నిలిచి ఫైనల్కు అర్హత సాధించాడు.

mahilala 400 mee.loo swarnamkaamsyamto niraasaparchina felics400 mee. hurdles vijeta vaarhomprapancha athletic champianshipslandann: prapancha athletic champianshipslo sanchalanaala parvam konasagutune undi. mahilala 400 meaterla resulo titil faveret alisan felics, olimpic vijeta mullarlaku shaakistuu.. america ranner phillis fransis titil saadhinchindi. purushula 400 meaterla hardilsloonuu deffending champ clementku shak tagilindi.  mahilala shatputlo chaina star gang pasidi andukundi. kaga.. purushula 5000 meaterla resulo bhaarata ekaika aasaakiranam lakshmanan govindan 15va sthaanamlo nilichi niraasaparichaadu.mahilala 400 meaterla resulo sanchalanam namodaindi. americaku chendina phillis fransis ee vibhaagamlo sarikotta champian gaa avatarinchindi. budhavaaram raatri ikkada jarigina fainallo olimpic champian shan mullar, titil faveret, deffending champian alisan felixlanu venakkunettina 25 ella phillis fransis 49.92 sekanla timingto vyaktigata best namodu chestu.. swarnam kollagottindi. heatslo fastest time namodu chesina bahreyin sanchalanam salwa idh naser (50.06) rajatam saadhinchindi. ayithe ee resulo hat faveretga bariloki digina alisan felics (america) moodo sthaanamlo nilichi niraasaparichindi. kaga.. gatedadi reo olimpicslo finishing lainpaiki amaantam dookesi swarnam egaresukupoyina mullar (bahamas) rays aasaantam spashtamaina aadhikyam kanabarchinappatiki.. chivari 20 meeta rlalo edamakaali kandaraalu patteyadamtho tadabadindi. ide samayamlo asaadhaara nangaa punjukunna fransis toluta felics, aapai mullarnu venakkunettesi champianga nilichindi. mullar naalugo sthaanamtho saripettukundi. kaga.. ee resulo mugguru jamaika athletlu potipadi nappatikee okkaru kuudaa tap-4 loo chotu dakkinchukolekapoyaru.warhom sanchalanampurushula 400 meaterla hardilslo rendusaarlu prapancha champian, reo olimpics swarna pataka vijeta keron clementku oohinchani shak tagilindi. prapancha athletic champianshipslo moodosari 400 meaterla hurdles swarnam saadhinchaalani chusina clementku narve sanchalanam carsten warhom chekpetta du. utkantagaa saagina fainallo warhom 48.35 sekanla timingto resunu puurti chesi gold andukunnadu. tarkeeki chendina yasmani kaapelo (48.49) rajatam saadhinchagaa.. titil faveret clement (48.52) kaamsyamtho saripettukunnadu.shatputlo gaangku swarnamamahilala shatputlo chaina ammai lijiavo gang swarnam saadhinchindi. fainallo gang tana aido prayatnamlo gundunu 19.94 mee tarlu visiri swarnam chejikkinchukundi. hangereeki chendina anita marton aakharidaina aaro prayatnamlo 19.49 meetarlu visiri rajatam andukogaa.. micheli carter (america) 19.14 mee.thoo kaamsyam saadhinchindi. ee porulo chaina athlet gaangku evaruu peddagaa potiivvaledu.maro swarnam vetalo farabriton diggaja athlet moo fara werald champianshipslo 11va swarnampai guripettadu. poteela aarambhamlo 10 vela meaterla parugulo vijayamtho ee mega eeventlo padho swarnam saadhinchina fara.. 5 vela meaterla paruguloonuu fainalku doosukellaadu. 5 vela meaterla toli heatslo fara 13:30.18 timingto rendo sthaanamlo nilichi tudi paruguku arhata saadhinchaadu. ithiopia rannarlu yomif kejelka (13:30.07), muktar edris (13:30.22) toli, moodo sthaanam dakkinchukunnaru. justin nait (kenada), auron kifley (iritria) naalugu, aidu sthaanaallo nilichi fainalku arhata saadhinchaaru.lakshmananku 15va sthanamvarald champianshipslo bharat patakam aasalu neraverela kanipinchadam ledu. aidu vela meaterla parugu toli heatslo bharat nunchi bariloki digina lakshmanan govindan 15va sthaanamlo nilichaadu. toli heatslo mottam 21 mandi potipadagaa.. lakshmanan chivari nunchi edo sthaanamlo nilichi niraasaparichaadu. ayithe fainalku arhata saadhinchalekapoyinappati atadu 13:35.69 timingto parsanal best namodu cheshaadu. kaga.. rendo heatslo ithiopia ranner seleman barega 13:21.50 timingto agrasthaanamlo nilichi fainallo adugupettaadu. birhanu bale (13.21.91), sairas rato (13:22.45), patric tiarnan (13:22.52), ryan hill (13:22.79) kuudaa fainalku arhata saadhinchaaru.dabulpai neekerk guripurushula 400 meaterla titil neggi jorumeedunna safari sanchalanam vaed wan neekerk 200 meaterla resulonu swarnampai guripettadu. utkantagaa saagina moodo sameeslo neekerk 20.28 sekanla timingto moodo sthaanamlo nilichi fainalku arhata saadhinchaadu.